Carmel Villa | LekkeSlaap
Carmel Villa B&B or Self-catering is in Calvinia in die Noord-Kaap geleë. Dis die ideale bestemming vir diegene wat wil wegbreek vanaf die stadslewe of onderweg is na die Kgalagadi.
Verblyf is beskikbaar in 3 B&B-kamers en 2 selfsorgchalets. Die en suite-dubbelkamers is in die Viktoriaanse hoofhuis, waarin daar 2 koningingrootte-beddens en 1 enkelkamer is met 'n aparte badkamer. Die hoofhuis het lugversorging en elektriese komberse.
Die 2 selfsorgchalets is apart vanaf die Viktoriaanse hoofhuis. Chalet 1 het 'n koningingrootte-bed en Chalet 2 beskik oor 2 slaapkamers wat elkeen waarvan 1 van die kamers 2 enkelbeddens het en die ander kamer het 'n dubbelbed en enkelbed. Elke chalet het 'n kombuisie en braaigeriewe.
Gaste het ook toegang tot DStv, WiFi, 'n plonspoel en veilige parkeerplek.
Carmel Villa is stapafstand vanaf 2 restaurante, die inligtingskantoor en die middedorp. Ander nabygeleë doendinge sluit voëlkyk, fietsry, begeleide voetslaan en bergfietsry in. Plaaslike besienswaardighede sluit die Calvinia Museum, die Akkerendam Natuurreservaat, Die Boekhuis en die Hantam Vleisfees wat elke jaar in Augustus plaasvind, in.
Carmel Villa is 'n 3-ster instansie volgens die TGCSA in die B&B-afdeling en word ook as hoogs aanbeveel gradeer deur die AA.